《同周岐麓台长泛西湖遂宿藕花居》
明代·包节

湖畔乍逢骢马使，沙行同入鹭鸥群。
六桥水抱珠林月，两竺峰盘宝界云。
岸柳藏莺侵坐密，园花隐麝隔溪分。
况同佛院移莲榻，共息尘机理贝文。

作者简介：字元达，号蒙泉，原籍浙江嘉兴人，后徙居南直隶松江府华亭（今上海松江）。包节5岁丧父，母杨氏教读甚严。嘉靖十一年进士。授东昌推官，入为监察御史，出按湖广，显陵守备太监廖斌骄横不法，拟惩治，语泄，反遭诬陷，下诏狱榜掠，谪戍庄浪卫，病死，著有《陕西行都司志》、《包侍御集》等。